laion/Wikipedia-Exotic huggingface dataset:
הגלימה

הגלימה (באנגלית: The Robe) הוא סרט אפי רחב ממדים על ראשוני הנוצרים בבימויו של הנרי קוסטר עם ריצ'רד ברטון וג'ין סימונס בתפקידים הראשיים. התסריט מבוסס על רב המכר "הגלימה" של לויד דאגלס (אנ') משנת 1942. זה היה הסרט הראשון שהוסרט בשיטת סינמסקופ. הסרט היה שובר קופות והצלחתו הביאה לסרט המשך בשם "Demetrius and the Gladiators", עם ויקטור מצ'ור וסוזן הייוורד, שגם הוא היה שובר קופות. [דרוש מקור] בעלילה מופיעים אנשים ומאורעות הקשורים לראשית הנצרות כמו: קליגולה, ישו המגיע לירושלים ומתקבל בכפות תמרים, יהודה איש קריות, פטרוס, פונטיוס פילטוס, צליבת ישו ועוד. הסרט זכה בפרס אוסקר לעיצוב ההפקה הטוב ביותר והיה מועמד לפרס אוסקר לסרט הטוב ביותר, פרס אוסקר לצילום הטוב ביותר ופרס אוסקר לשחקן הטוב ביותר (ריצ'רד ברטון). [דרוש מקור] הסרט זכה בפרס גלובוס הזהב לסרט הטוב ביותר - דרמה. [דרוש מקור] מרסלוס גיוס (ריצ'רד ברטון) הוא טריבון צבאי המגיע לשוק העבדים בכיכר הראשית ברומא. הוא פוגש שם את הנסיכה דיאנה (ג'ין סימונס) אותה הכיר כילדה לפני 12 שנה. היא משרתת כעת בארמונו של טיבריוס בקפרי שמייעד אותה מייעד אותה להיות אשתו של קליגולה (ג'יי רובינסון). קליגולה מגיע לכיכר לבחור גלדיאטורים. לכיכר מובל עבד יווני בשם דמטריוס (ויקטור מצ'ור) שקליגולה מתעב ומרסלוס קונה אותו לשמש לו משרת אישי. הדבר מכעיס את קליגולה והוא שולח את מרסלוס לשליחות ביהודה. דמטריוס מבחין בישו המגיע לעיר ומתקבל כמושיע על ידי המוני בני אדם המנופפים בכפות תמרים. דמטריוס שומע על המזימה לאסור את ישו ומחפש את ביתו אך מאחר שמוצא בחוץ את יהודה איש קריות המתוודה על בגידתו והולך לקראת עץ עליו יתלה את עצמו. פונטיוס פילטוס מזמין את מרסלוס לחזות בצליבת ישו. ישו כורע תחת עומס הצלב ונצלב לבסוף עם שני גנבים. הגלימה שלו נופלת ומרסלוס זוכה בה בהימור עם החיילים. כאשר דמטריוס נותן למרסלוס ללבוש את הגלימה מתחילה סערה במקום ומרסלוס חווה רעד בכל גופו ורגש אשמה על הצליבה. דמטריוס בורח ומרסלוס חוזר לרומא ומדווח לטיבריוס. הקיסר מצווה עליו לשוב לפלשתינה, להביא את הגלימה ולמצוא את המאמינים החותרים לדעתו נגד האימפריה הרומית, הוא גם מאפשר לדיאנה לשאת את מרסלוס. מרסלוס מגיע לכנה ופוגש שם את דמטריוס את פטרוס (מייקל רני) ואת יוסטוס (דין ג'אגר) ומאמיניו ואמונתו בדת החדשה מתחזקת. הוא חוזר לרומא בה שולט כעת הקיסר קליגולה הרודף את המאמינים החדשים ורואה בהם בוגדים. הוא כולא ומענה את דמטריוס אבל מרסלוס מצליח בעזרת אנשיו לחדור לכלא ולשחרר את דמטריוס הפצוע קשה ולהביא אותו לביתו שם מרפא אותו פטרוס בכוחותיו הנסתרים. מרסלוס בורח עם דמטריוס והחיילים דולקים אחריהם, הוא יורד מהמרכבה מתעמת עם החיילים ונתפס. קליגולה מביא אותו למשפט פומבי על בגידה בנוכחות דיאנה שגם היא מסרבת להתכחש לאמונתם החדשה. הם נדונים להוצאה להורג ודיאנה מוסרת את הגלימה למשמרת למרסיפור, המשרת בבית אביו של מרסלוס. מדיה וקבצים בנושא הגלימה בוויקישיתוף "הגלימה", במסד הנתונים הקולנועיים IMDb (באנגלית) "הגלימה", באתר נטפליקס "הגלימה", באתר AllMovie (באנגלית) "הגלימה", באתר Rotten Tomatoes (באנגלית) "הגלימה", באתר Box Office Mojo (באנגלית) "הגלימה", במסד הנתונים הקולנועיים KinoPoisk (ברוסית) קדימון לסרט הגלימה, באתר יוטיוב
סטיקסוזאורוס

סטיקסוזאורוס (שם מדעי: Styxosaurus; משמעות שמו: "לטאת הסטיקס") הוא סוג של זוחל ימי מסדרת הפלזיוזאוריה שהשתייך למשפחת האלאסמוזאוריים, אשר בעבר נחשב למין של אלאסמוזאורוס שחי לצידו במימי הקרטיקון של הים הפנימי המערבי. בסוג זה התגלו 2 מינים: Styxosaurus snowii ו-Styxosaurus browni. אורכו של הזוחל הגדול הגיע לאורך 11–12 מטר ואורך הצוואר היה חצי מאורך הגוף - עד 5.25 מטר ובו היו בין 60 ל-75 חוליות. כמו קרוביו הוא היה בעל שיניים חרוטיות שנועדו לתפוס מזון שאותו בלע במהירות. גפיו הארוכים עזרו לו לשוט ביעילות במרדף אחרי דגים ורכיכות כמו אמוניטים ובלמניטים בים. בדומה למינים נוספים נראה שהיה בולע גסטרוליתים כדי למנוע ציפה מיותרת. זוחל ימי זה הופיע בסרט מפלצות ים ובמשחקי המחשב Jurassic World Evolution 2, עולם היורה: המשחק וכן בסדרה מפלצות חוזרות לתחייה. מדיה וקבצים בנושא סטיקסוזאורוס בוויקישיתוף סטיקסוזאורוס, באתר האנציקלופדיה של החיים (באנגלית) סטיקסוזאורוס, באתר GBIF (באנגלית)
הארמייה ה-40 (ברית המועצות)

הארמייה ה-40 (ברוסית: армия ‏я‏-40) הייתה ארמייה של הצבא האדום שלחמה במלחמת העולם השנייה. היחידה הוקמה באוגוסט 1941 על בסיס היחידות של החזית הדרום-מערבית. היעד של הארמייה היה לתמוך ביתר היחידות של החזית שכותרו על ידי ורמאכט. יחידות הארמייה החלו בקרבות על הקו ההגנה על הגדה המזרחית של הדנייפר. לקראת 15 בספטמבר רוב היחידות של החזית כותרו, מפקדת החזית חוסלה כולל מפקד החזית. יחידות הארמייה ה-40 הצליחו לשגת והמשיכו בקרבות מגננה. בדצמבר 1941 הם קיבלו פקודה להתחיל במתקפת נגד לכיוון העיר קורסק. למרות הצלחות נקודתיות היעד למומש. בהמשך יחידות הארמייה לחמו בגזרת העיר וורונז'. בסוף 1943 הארמייה נכללה ביחידות של החזית האוקראינית הראשונה. היא השתתפה בקרב דנייפר, קרב קורסון-צ'רקאסי, מבצע יאשי-קישינב, מצור על בודפשט, קרב פראג. לאחר סיום הלחימה הועברה היחידה למחוז הצבאי של אודסה, בקיץ 1946 הארמייה ה-40 פורקה. קוזמה פודלאס (אוגוסט 1941 - מרץ 1942) מיכאיל פרסגוב (מרץ 1942 - יולי 1942) מרקיאן פופוב (יולי 1942 - אוקטובר 1942) קיריל מוסקלנקו (אוקטובר 1942 - אוקטובר 1943) פיליפ ז'מצ'נקו (אוקטובר 1943 - מאי 1945) ולדימיר קולפאקצ'י (סוף 1945 - מאי 1946) הארמייה ה-40 באתר samsv (ברוסית)
דן קרנשו

דניאל "דן" קרנשו (באנגלית: Daniel "Dan" Crenshaw; נולד ב-14 במרץ 1984) הוא פוליטיקאי אמריקאי חבר המפלגה הרפובליקנית המכהן כנציג המחוז השני של טקסס בבית הנבחרים של ארצות הברית. קרנשו הוא לוחם לשעבר ביחידת אריות הים, שאיבד את עינו במהלך שירותו הצבאי במלחמת אפגניסטן. קרנשו נולד באברדין שבסקוטלנד היכן שמשפחתו התגוררה במסגרת עבודתו של אביו בחברת האנרגיה Texas oil & gas. הוא גדל בקייטי וביוסטון שבטקסס ובבוגוטה בקולומביה, בה סיים את לימודי התיכון ב-2002. ב-2006 סיים תואר ראשון ביחסים בינלאומיים מאוניברסיטת טאפטס שבמסצ'וסטס, את הלימודים ביצע בסיוע מלגה מצי ארצות הברית. ב-2017 סיים תואר שני במינהל ציבורי מאוניברסיטת הרווארד. לאחר לימודי התואר הראשון התגייס לצי ארצות הברית, והתנדב ליחידת אריות הים. במאי 2008 סיים את קורס הקצינים ואת הכשרתו כלוחם ביחידה. מיד לאחר מכן הוצב בפלוג'ה שבעיראק כחלק מצוות אריות הים שלוש. ב-2012 הוצב בקנדהאר שבאפגניסטן ובמהלך הלחימה במחוז הלמנד נפצע ממטען צד, איבד את הראייה בעינו הימנית ונפגע באורח קשה בעינו השמאלית. לאחר שורת ניתוחים ושיקום ממושך שב לראות בעינו השמאלית. הוא המשיך בשירות והוצב במזרח התיכון ובקוריאה הדרומית. בספטמבר 2016 השתחרר מהשירות הצבאי בדרגת לוטננט קומנדר (מקבילה לרב-סרן). על פועלו עוטר פעמיים בכוכב הארד כולל אות V, בלב הארגמן ובמדליות נוספות. בנובמבר 2017 הודיע על כוונתו להתמודד בבחירות לבית הנבחרים של ארצות הברית כנציג המפלגה הרפובליקנית למושב המחוז השני של טקסס. לאחר ניצחון בבחירות המקדימות של המפלגה, גבר בנובמבר 2018 על יריבו מהמפלגה הדמוקרטית ברוב של 52.9%. בשנת 2020, מגזין פורצ'ן כלל את קרנשו ברשימת 40 Under 40 בקטגוריית "ממשל ופוליטיקה". קרנשו נשוי לטרה. מדיה וקבצים בנושא דן קרנשו בוויקישיתוף אתר האינטרנט הרשמי של דן קרנשו דן קרנשו, ברשת החברתית פייסבוק דן קרנשו, ברשת החברתית אקס (טוויטר) דן קרנשו, ברשת החברתית אינסטגרם דן קרנשו, סרטונים בערוץ היוטיוב אתר האינטרנט של דן קרנשו דן קרנשו, באתר המדריך הביוגרפי של הקונגרס של ארצות הברית (באנגלית) Dan Crenshaw | 2020 40 under 40 in Government and Politics, Fortune (באנגלית)
הארמייה ה-41 (ברית המועצות)

הארמייה ה-41 (ברוסית: армия ‏я‏-41) היא ארמייה של הצבא האדום שלחמה במלחמת העולם השנייה. הוקמה מחדש ב-1 בדצמבר 1998 והשתתפה בפלישה הרוסית לאוקראינה. הארמייה הוקמה במאי 1942, ופעלה תחת פיקוד חזית קלינין. בנובמבר-דצמבר 1942 היא השתתפה במתקפה כושלת של כוחות הצבא האדום על מבלט רז'ב-ויאזמה, וספגה במהלכה אבדות כבדות. חלק מיחידות הארמייה כותרו על ידי כוחות גרמניים סמוך לעיר ביילי, אך הצליחו לפרוץ את טבעת הכיתור, לאחר שנאלצו לנטוש את מרבית הציוד הכבד שלהם. בחודשים הראשונים של שנת 1943 קיבלו יחידות הארמייה תגבורות והמשיכו בלחימה במרחב רז'ב. לאחר סיום הלחימה באזור פורקה הארמייה, יחידותיה הועברו תחת פיקוד ארמייה ה-39 ו-ארמייה ה-43 ואילו מפקדת הארמייה הועברה לעתודה. הארמייה ה-41 הוקמה מחדש ב-1 בדצמבר 1998 מהמפקדה לשעבר של המחוז הצבאי הסיבירי בנובוסיבירסק, חלק מהמחוז הצבאי הסיבירי. בשנת 2002 הועברה דיוויזיית הרובאים הממונעת ה-122 של המשמר לאליסק והפכה לחלק מהארמייה. במהלך הרפורמה הצבאית הרוסית בשנת 2009, הוסבה הדיוויזיה לחטיבת הרובאים ה-35 של המשמר הנפרד. ב-1 בספטמבר 2010 הועברה הארמייה למחוז הצבאי המרכזי לאחר פירוק המחוז הצבאי הסיבירי. גדוד לוחמה אלקטרונית ייעודי הוקם במסגרת ארמיית הנשק המשולב ה-41 עד סוף 2019. במהלך המשבר הרוסי-אוקראיני ב-2021, דווח על גורמים מרכזיים של הארמייה ה-41 שנפרסו מערבה כדי לתגבר יחידות במחוזות הצבאיים המערביים והדרומיים בגבול עם אוקראינה. נאמר כי יחידות אלו כוללות מרכיבים של חטיבות הרובאים הממונעות של המשמר ה-35, ה-55 וההררית ה-74, וכן מרכיבים של חטיבת הארטילריה ה-120, וחטיבת הטילים ה-119, וגדוד הטנקים ה-6 של דיוויזיית הטנקים ה-90. בסך הכל, כ-700 טנקי מערכה ונגמ"שים, כמו גם משגרי טילים בליסטיים איסקנדר דווחו שהוחזרו למערב. החל משעות הבוקר של ה-24 בפברואר 2022, השתתפו יחידות של הארמייה ה-41 בפלישה הרוסית לאוקראינה מאזור מפגש הגבולות של רוסיה, אוקראינה, בלארוס), והתקדמו לכיוון דרום-מערב דרך מחוז צ'רניהיב, במסגרת המתקפה הרוסית על מרחב קייב. ייתכן כי יחידות של הארמייה ה-41 השתתפו גם במבצע לכיבוש תחנת הכוח הפועלת בצ'רנוביל. סגן מפקד הארמייה ה-41, גנרל אנדריי סוחובצקי, נהרג במהלך הפלישה לאוקראינה במרץ 2022. על פי הדיווחים, ימים אחדים אחריו נהרג סגן מפקד נוסף של הארמייה, גנרל ויטלי גרסימוב (אנ') במהלך הקרב על חרקוב. בתקופת ברית המועצות גרמן טרסוב (אנ') (מאי 1942 - דצמבר 1942) איוואן מנאגארוב (אנ') (דצמבר 1942 - מרץ 1943) יוסיף פופוב (אנ') (מרץ 1943 - אפריל 1943) בתקופת הפדרציה הרוסית פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא הארמייה ה-41 בוויקישיתוף הארמייה ה-41 באתר samsv (ברוסית)
ווקסהול XVR

ווקסהול XVR (באנגלית: Vauxhall XVR) היא מכונית ספורט המוגדרת כמכונית קונספט מתוצרת יצרנית הרכב הבריטית ווקסהול מוטורס אשר הוצגה בשנת 1966. יוצרו 3 יחידות, מהן 2 יחידות עשויות מפיברגלס והיחידה השלישית עשויה ממתכת דגם ה-"ווקסהול XVR" הוצג לראשונה בתערוכת המכוניות הבינלאומית בז'נבה ("Geneva Motor Show" (אנ')) בשנת 1966. 2 דלתות מסוג "Gull-wing door" (אנ'). 2 מושבים. מנוע מרכזי - קדמי. הנעה אחורית. פנסים קדמיים מוסתרים מסוג "Hidden headlamp" (אנ') (pop-up headlamps). "ווקסהול XVR" "ווקסהול XVR" "ווקסהול XVR" ווקסהול מוטורס מכונית קונספט ווקסהול SRV ווקסהול אקווס מדיה וקבצים בנושא ווקסהול XVR בוויקישיתוף ווקסהול XVR, סרטון באתר יוטיוב ווקסהול XVR, סרטון באתר יוטיוב "ווקסהול XVR" בשיתוף "ג'נרל מוטורס" carthrottle.com/post "ווקסהול XVR" - קונספט deansgarage.com/2017/vauxhall-xvr-concept "ווקסהול XVR" topgear.com/car-news/classic/tgs-guide-concepts-vauxhall "ווקסהול XVR" hooniverse.com/2017/03/24/vauxhall-xvr "ווקסהול XVR" deansgarage.com/2017/vauxhall-xvr-concept
ז'וסטין ביטאגויה

ז'וסטין ביטאגויה (בצרפתית: Justine Bitagoye) היא עיתונאית, מפיקה, תסריטאית ובמאית בורונדית. ביטאגויה היא יוצרת קולנוע עצמאי מבורונדי, העובדת בתור עיתונאית ברשות הלאומית לרדיו וטלוויזיה של בורונדי. היא בעלת תואר ראשון בהיסטוריה מן האוניברסיטה הלאומית של בורונדי, ותואר שני בעיתונאות סביבתית מאוניברסיטת מקררי שבאוגנדה. Moussa ‏(2005) סרט תיעודי; שיתוף הפעולה הראשון של ביטאגויה עם גאודיוז נינינהאזווה. Mieux vaut mal vivre que mourir ‏(2006) סרט תיעודי, אשר יצרה וביימה בשיתוף עם הקולנוענית הבורונדית גאודיוז נינינהאזווה. הסרט עוקב אחר חייהם של אנשים החיים במזבלה בבורונדי, ומתקיימים ממה שהם מוצאים בה, חיים קשים ותחרותיים ולעיתים אלימים. הסרט נבחר להקרנות בפסטיבלים ברחבי אפריקה והעולם, וזכה לציונים בשבח מFESPACO ובפסטיבל הקולנוע של מונטה קרלו. Kazubaː le soleil se lève ‏(2008) בעברית: השמש תזרח. סרט תיעודי ביוגרפי על סיביל אניתה, אשר גדלה כיתומה באזורי הספר של בורונדי. היא החלה להשתתף בתחרויות שירה והלחנה בגיל 11, והתפתחה לאמנית בינלאומית העובדת במספר שפות. היא גם פעילה לקידום והכרה של מקומן של נשים בפיתוח ופיוס מדיני. Rwagasoreː vie, combat, espoir ‏(2012) בעברית: רוואגאסור: חיים, מלחמה ותקווה. סרט תיעודי ביוגרפי, אשר ביימה בשיתוף עם פסקל קפיטולן. הסרט יצא לכתוב שנת היובל לעצמאותה של בורונדי, ומספר על אדם שהיה לסמל של המאבק נגד הקולוניאליזם - הנסיך לואי רוואגאסור, שהיה בן המלך מוואמבוטסה IV בנגיריסנג' (אנ'). במהלך חייו הפוליטיים הקצרים, היא אסף סביבו התארגנות מיליטנטית בתמיכה לחזונו: השחרור המוחלט מן העול הקולוניאליסטי הבלגי. וב-1961, בבחירות החופשיות הראשונות של בורונדי, המפלגה שלו (האיחוד לקידום לאומי (UPRONA)) הייתה המנצחת, והוא נבחר כראש הממשלה. ואולם, רק מספר ימים לאחר הקמת ממשלתו, נרצח המנהיג החדש, ב-13 באוקטובר 1961, ולא זכה לראות את יום הכרזת עצמאותה של ארצו, ב-1 ביולי 1962. הסרט מתבסס בעיקר על עדויות אישיות, שכן לא נשמר תיעוד רב על חייו של מי שנחשב כאחד ממובילי הדרך לעצמאות בורונדי. הסרט נבחר להקרנה במגוון פסטיבלים אירועים בינלאומיים, ביניהם: Afrika Filmfestival 2013 African Perspectives": AfricAvenir presents" פסטיבל הסרטים של רואנדה 2013 Jenseits von Europa XIII Au-delà de l'Europe פסטיבל הסרטים האפריקאים של קולון 2014 Afrika Filmfestival 2014 Les mardis de Mémoires du Congo 2017 הסרט גם הגיע לגמר בתחרות הסרטים של (URTI ‏(International Radio and Television Union - האיגוד הבינלאומי לרדיו וטלוויזיה) Mieux vaut mal vivre que mourir (באנגלית) ז'וסטין ביטאגויה, במסד הנתונים הקולנועיים IMDb (באנגלית) Justine Bitagoye, Africultures Justine Bitagoye, ArtsGhana [www.afrikamera.de/i-mashoka/ MASHOKA], Afrikamera, Nov 13, 2015 The URTI official selection of the 10 finalist documentaries, URTI, Actualite, 19 avril 2014
ווקסהול SRV

ווקסהול SRV (באנגלית: Vauxhall SRV) היא מכונית ספורט, בתצורת מכונית קופה המוגדרת כמכונית קונספט מתוצרת יצרנית הרכב הבריטית ווקסהול מוטורס אשר הוצגה בשנת 1970 בבריטניה. 4 מושבים. 4 דלתות. 2 דלתות קדמיות - דלתות רחבות, דלתות קונבנציונליות. 2 דלתות אחוריות מסוג "Gull-wing door" (אנ'). מנוע מרכזי רכוב רוחבי. דגם ה"ווקסהול SRV" הוצג לראשונה בתערוכת המכוניות הבינלאומית בלונדון בשנת 1970. "ווקסהול SRV" "ווקסהול SRV" "ווקסהול SRV" ווקסהול מוטורס מכונית קונספט ווקסהול XVR ווקסהול אקווס מדיה וקבצים בנושא ווקסהול SRV בוויקישיתוף ווקסהול SRV, סרטון באתר יוטיוב ווקסהול SRV, סרטון באתר יוטיוב "ווקסהול SRV" cardesignnews.com/articles/concept-car-of-the-week "ווקסהול SRV" קונספט classicproof.com/tinwork/vauxhall-srv-concept "ווקסהול SRV" conceptcarz.com/z28320/vauxhall-srv-concept "ווקסהול SRV" archivioprototipi.it/europa/vauxhall/srv
בננוגמיוס

בננוגמיוס (שם מדעי: Bananogmius; מילולית: "דג בננה") הוא סוג של דג מקרין סנפיר קדום שמאובנים שלו נמצאו בקנזס ב-1940. הוא היה שייך לסדרה הנכחדת Tselfatiformes שאינה קרובה לשום דג מודרני אך נראה שהייתה שייכת לקבוצה Clupeocephala שבתוכה סדרות דגים כמו הסלמונאים, הסרדינאים והשפמנונאים. את שמו קיבל עקב צורת הסנפיר הקדמי שמזכיר צורת בננה. דג זה הגיע לאורך 60–80 סנטימטר ולגובה 40 סנטימטר. הוא היה בעל מפרש גבי שהזכיר את הקיסריים עם לסת גדולה ובתוכה שיניים רבות. והוא שחה לאורך הים הפנימי המערבי של הקרטיקון העליון ואולי הזכיר באורח חייו את הרעמתן הכחלחל. דג זה הופיע בסרט מפלצות ים. מדיה וקבצים בנושא בננוגמיוס בוויקישיתוף בננוגמיוס, באתר האנציקלופדיה של החיים (באנגלית) בננוגמיוס, באתר GBIF (באנגלית)
יחסי נורווגיה–נפאל

יחסי נורווגיה–נפאל הם היחסים הבליטרלים בין ממלכת נורווגיה לבין הרפובליקה הפדרלית של נפאל. יחסים דיפלומטיים אלה, כוננו ב-26 בינואר 1973. נורווגיה פתחה שגרירות בקטמנדו בשנת 2000. בשנת 2008 ביקרו ראש ממשלת נורווגיה ינס סטולטנברג והשר לאיכות הסביבה אריק סולטהיים בנפאל. ב-2009 ביקר ראש ממשלת נפאל לשעבר פרצ'נדה (אנ') בנורווגיה. ב-2008 הסיוע הכספי שניתן לנפאל על ידי נורווגיה הסתכם ב-2 מיליון כתרים נורווגים. סיוע נורווגי מושקע בראש ובראשונה למען חינוך, ממשל תקין ואנרגיה. במאי 2008, התפוצץ חומר נפץ זעיר מחוץ לשגרירות נורווגיה בקטמנדו. לא היו נפגעים. שגרירות נורווגיה בנפאל (אורכב 03.05.2009 בארכיון Wayback Machine) "No-one hurt as bomb rocks Norway embassy in Nepal". The Economic Times. 2008-05-17. נבדק ב-2018-11-11. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קפרובריקס

קפרובריקס (שם מדעי: Caproberyx) הוא סוג של דג מקרין סנפיר קדום מסדרת הברקנאים. המאובנים שלו נמצאו בין אירופה לאפריקה, אך נמצאו גם בקנזס שבארצות הברית. הדג חי במימי הקרטיקון בימים רדודים. בסוג היה מין אחד - Caproberyx pharsus. לא ידוע איך חי הדג, אך ייתכן כי התקבץ בלהקות גדולות וניזון מיצורי ים קטנים ממנו. בתורו הוא נאכל בידי פטרוזאורים, מוסזאוריים, דגים אחרים ויצורים ימיים נוספים. להקה של דגים אלו מופיעה בסרט מפלצות ים. Buchanan, Rex. Kansas Geology: An Introduction to Landscapes, Rocks, Minerals, and Fossils. Kansas Geological Survey, 2010. ISBN 0700617264 מדיה וקבצים בנושא קפרובריקס בוויקישיתוף קפרובריקס, באתר האנציקלופדיה של החיים (באנגלית) קפרובריקס, באתר GBIF (באנגלית)
שיר הקטר

"שיר הקטר" או "הקטר 70414" הוא שיר ישראלי שנכתב בשנות ה-50 של המאה ה-20 על ידי חיים חפר, הולחן בידי יוחנן זראי ובוצע על ידי אריק לביא במקור, ובמשך השנים השיר בוצע גם על ידי אהוד בנאי, יגאל בשן, צביקה פיק בליווי של שלישיית שוקולד מנטה מסטיק, גרי אקשטיין, הופה היי, רפי גינת ולהקת אטרף במסגרת האלבום עבודה עברית 1. בשיר מתואר קטר קיטור תשוש וישן במסעו האחרון מבאר שבע אל סדנאות רכבת ישראל במפרץ חיפה. בסיום מסע זה הוא נדון לגריטה. השיר נכתב כחלק מסרט תדמית ישראלי קצר אשר עסק בהתפתחות הרכבות הישראליות בתקופה שבה הוחלפו קטרי הקיטור הישנים מתקופת המנדט ("המלך הישן" במילות השיר) בקטרי דיזל מודרניים ("המלך החדש"). אריק לביא שר את השיר באירוע חנוכת תחנת הרכבת דימונה ב-8 בספטמבר 1965. השיר מוזכר בשיר "דרך הכורכר" שכתב יעקב גלעד והלחינה קורין אלאל ובוצע במקור על ידי אריק סיני:”שורק פזמון מתוך "שיר הקטר"//אך לאיש זה לא מזכיר דבר.” ציוד נייד ברכבת ישראל תחנת הרכבת הטורקית בבאר שבע — בה מוצג כיום קטר מדגם זהה לקטר 70414 המקורי, אם כי יש לציין שהתחנה שממנה יצא הקטר בסרט משנת 1958 היא תחנת הרכבת באר שבע צפון (במיקומה הקודם הדרומי מעט ממיקומה הנוכחי). תחנת הרכבת הטורקית בבאר שבע נסגרה בשנת 1927. "שיר הקטר" באתר בית לזמר העברי מילות השיר "שיר הקטר" באתר שירונט שיר הקטר, באתר תרבות.il, ‏20 בינואר 2016 יהודה הגדרתי, הרכבת הראשונה בדימונה, הַבֹּקֶר, 10 בספטמבר 1965 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אנכודוס

אנכודוס (שם מדעי: Enchodus) הוא סוג של דג מקרין סנפיר קדום שחי בעידן המזוזואיקון בתור הקרטיקון ובעידן הקנוזואיקון עד סוף האאוקן, והוא אחד היצורים הבודדים ששרדו את הכחדת הקרטיקון. מאובניו נמצאו ברחבי העולם. זה היה דג קטן עד בינוני, עד לאורך 1.5 מטר, שהתאפיין בזוג ניבים ים ארוכים מאוד בקצה פיו שלעיתים הגיעו לאורך 6 סנטימטר. הוא היה בעל עיניים גדולות וגוף צר וזרים כך שכנראה היה אוכל בשר. בתחילה סברו שהוא קרוב לסרדינים, אך מחקרים מאוחרים יותר העריכו שהיה קרוב יותר לסדרה דגי-לטאים החיים ברובם על קרקעית הים. מראה הגולגולת מזכיר דגים החיים במעמקי הים כמו חכאים או לועיתיים כך שייתכן שחי באופן דומה. שיניו עזרו לו להרוג טרף קטן שמצא כמו דגים אחרים וסרטנים. למרות ניביו הגדולים וגודלו הוא נמצא פעמים רבות בבטנם של טורפים ימיים כמו מוסזאוריים, פלזיוזאורים, עופות ימיים כמו הבפטורניס, דגים אחרים וכרישים. פראנכודוס E. amicrodus E. annectens E. brevis E. dirus E. elegans E. faujasi E. ferox E. gladiolus E. gracilis E. lamberti E. lemonnieri E. lewesiensis E. libyus E. longidens E. longipectoralis E. major E. marchesettii E. mecoanalis E. oliveirai E. parvus E. petrosus E. pulchellus E. saevus E. semistriatus E. shumardi E. subaequilateralis E. tineidae E. venator E. zipapanensis דג זה הופיע בסרט מפלצות ים. קימוליכתיס -דג טורף בן אותה תקופה וסדרה מדיה וקבצים בנושא אנכודוס בוויקישיתוף אנכודוס, באתר GBIF (באנגלית)
О (כתב קירילי)

אוֹ היא אות באלפבית הקירילי שמקורה הוא האות היוונית אומיקרון וצורתה זהה לה, וכן גם לאות הלטינית O בשתי צורותיה. האות מייצגת את התנועה /o/, וערכה המספרי הוא 70. ניתן לומר שהאות היא מקבילה לאות עין העברית, למרות ההגייה השונה, זאת מאחר שהמקור שלה באות היוונית שהתפתחה מהאות עין הפיניקית. האות היוונית אומיקרון האות הלטינית או מדיה וקבצים בנושא О בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
מחבר לייטנינג

פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא המעבר ההדרגתי של אפל ל־USB-C לנוכח החקיקה של האיחוד האירופי. לייטנינג (באנגלית: Lightning, ברק) הוא אפיק נתונים ומַחְבָּר מתח שנוצר על ידי חברת אפל. הוא הוצג ב-12 בספטמבר 2012 יחד עם אייפון 5 במטרה להחליף את קודמו, מחבר ה-30 פינים. הוא מיועד לחבר ולהטעין התקנים ניידים של החברה כגון מכשירי אייפד, אייפון ואייפוד למחשבים, צגים חיצוניים, מצלמות ועוד. עם שמונה פינים במקום 30, הלייטנינג הוא משמעותית קומפקטי מחוברים מהדור הקודם. הוא דורש מתאם כדי לעשות שימוש בכבלים וציוד מהדור הקודם. לייטנינג הוא מחבר שמונה פינים המעביר אות דיגיטלי. בניגוד למחבר 30 הפינים הישן של אפל שהוא מחליף, הוא סימטרי וניתן לחבר אותו משתי צדדיו. אפל מציעה מתאמים שונים המאפשרים להשתמש במחבר הלייטנינג בעוד ממשקים, כגון 30 פינים, VGA‏, USB‏,‏ HDMI וכרטיסי SD. מחבר לייטנינג מקורי מכיל שבב אימות שנועד להקשות על יצרני צד שלישי לייצר אביזרים תואמים ללא אישור של אפל. עם זאת, השבב ניתן לפריצה. מידות תקע הלייטנינג הן 6.7 מילימטר על 1.5 מילימטר. באוקטובר 2018 אפל החלה בהפצת מודלי אייפד בהם החליפו את מחבר הלייטנינג ב USB-C. מאז כל מודלי האייפד החדשים וגם חלק מאביזרים נוספים המופצים על ידי החברה מזוודים ב USB-C במקום בלייטנינג. באוקטובר 2022 הפרלמנט האירופי קבע רגולציה הדורשת שכל מוצר אלקטרוני יתמוך ב USB-C. סמנכ"ל השיווק העולמי של אפל, גרג ג'וסוויאק, הצהיר שחברת אפל תעמוד ברגולציה ובכך אישר בעקיפין שגם בשאר מוצרי אפל, ובפרט באייפון, יוחלף כבל הלייטנינג ב USB-C. Thunderbolt מדיה וקבצים בנושא מחבר לייטנינג בוויקישיתוף Jay Peters, You can now buy an Apple TV remote with a USB-C port, The Verge, ‏2022-10-18 (באנגלית אמריקאית) Arjun Kharpal, Apple iPhone and other devices may be forced to use a common charger after EU lawmakers approve rule, CNBC, ‏2022-10-04 (באנגלית) Greg Joswiak: Apple Will Have to Comply With the EU and Switch iPhone to USB-C, MacRumors Forums, ‏2022-10-25 (באנגלית אמריקאית)
ווקסהול אקווס

ווקסהול אקווס (באנגלית: Vauxhall Equus) היא מכונית ספורט בתצורת מכונית ספיידר המוגדרת מכונית קונספט מתוצרת יצרנית הרכב הבריטית ווקסהול מוטורס, חברת בת של ג'נרל מוטורס, אשר הוצגה בשנת 1978. מכונית רודסטר. דגם "ווקסהול אקווס" התבסס על דגם ה-פנתר לימה שהתבססה על דגם הווקסהול מגנום. 2 מושבים. 2 דלתות. מנוע קדמי. מנוע הנעה אחורית ווקסהול מוטורס מכונית קונספט ווקסהול XVR ווקסהול SRV מדיה וקבצים בנושא ווקסהול אקווס בוויקישיתוף ווקסהול אקווס, סרטון באתר יוטיוב "ווקסהול אקווס" cardesignnews.com/articles/concept-car-of-the-week/2016/08/vauxhall-equus "ווקסהול אקווס" diseno-art.com/encyclopedia/concept_cars/vauxhall_equus "ווקסהול אקווס" conceptcarz.com/vehicle/z16289/vauxhall-equus-concept "ווקסהול אקווס" diseno-art.com/encyclopedia/concept_cars/vauxhall_equus
גיליקוס

גיליקוס (שם מדעי: Gillicus) הוא סוג דג קדום ממשפחת האיכתיודקטידיים שהיה קרובו של הקסיפקטינוס ושל האיכתיודיקטיס. אורכו של דג זה הגיע ל-2 מטר, והוא היה בעל מבנה גוף מגודל ובעל סנפירי שת וזנב ארוכים מאוד וראש מוארך מלא בשיניים חדות. הוא היה טורף של דגים שונים ויצורי ים נוספים לאורך הים הפנימי המערבי שהיה באמריקה הצפונית לאורך תור הקרטיקון. הדג נעל את לסתותיו במהירות על טרף אפשרי וינק אותו. ייתכן גם שניזון מזואופלנקטון באותו האופן. דגים אלה נאכלו לעיתים בידי קרוביהם כמו הקסיפקטינוס הגדול. פרט מאובן שנמצא בקנזס מראה פרט של קסיפקטינוס מנסה לבלוע גיליקוס באורך של מטר וחצי וככל הנראה מת לאחר מכן, עקב חסימת הלסת וקריעת איבריו. קבוצה של גיליקוסים מופיעה בסרט מפלצות ים שם חלק מהדגים נטרפים על ידי להקה של דגי קסיפקטינוס. בנוסף הוא מופיע במשחק עולם היורה: המשחק. מדיה וקבצים בנושא גיליקוס בוויקישיתוף גיליקוס, באתר האנציקלופדיה של החיים (באנגלית) גיליקוס, באתר GBIF (באנגלית)
Bed (שיר של ניקי מינאז')

Bed (בעברית: מיטה) הוא סינגל של הראפרית הטרינידדית ניקי מינאז' מתוך אלבומה הרביעי Queen. השיר יצא לאור ב-14 ביוני 2018 לאחר הסינגל הראשון "Chun-Li" מתוך האלבום. השיר הוא שיתוף פעולה יחד עם אריאנה גרנדה, וזהו שיתוף הפעולה הרביעי ביניהם. השיר הגיע למקום ה-42 במצעד האמריקאי בילבורד הוט 100, והגיע לטופ 20 במצעדים ברחבי העולם כגון: אוסטרליה, סקוטלנד ובריטניה. השיר נכתב על ידי ניקי מינאז' ביחד עם סופה דופס והופק על ידי סופה דופס גם כן. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה, תוך שאיגוד תעשיית ההקלטות האוסטרלי העניק לו את תואר הזהב גם כן. ב-29 ביוני 2018, נשלח השיר לרדיו השירים העכשוויים שבאיטליה, שם יצא כסינגל. מידע על הסינגל "Bed" באתר מיוזיק בריינז מידע על היצירה "Bed" באתר Discogs סרטון השיר "Bed" באתר יוטיוב השיר במצעד הבילבורד הוט 100 Nicki Minaj (Ft. Ariana Grande) – Bed (באנגלית), נבדק ב-2020-04-25 Gold & Platinum, RIAA (באנגלית) ARIA CHART WATCH #489, auspOp, ‏2018-09-08 (באנגלית) NICKI MINAJ "Bed" | (Radio Date: 29/06/2018), radiodate.it (באנגלית) www.auspop.com.au "Gold & Platinum - RIAA". RIAA (באנגלית אמריקאית). נבדק ב-2018-11-26. www.bpi.co.uk "Gold/Platinum - Music Canada". Music Canada (באנגלית אמריקאית). נבדק ב-2018-11-26.